Forslag til RÅDETS FORORDNING om ændring af forordning (EØF) nr. 3950/92 om en tillægsafgift på mælk og mejeriprodukter

(forelagt af Kommissionen)

BEGRUNDELSE

1. Indledning

Kommissionen forelagde den 29. november 2000 (KOM(2000) 791 endelig) sine forslag vedrørende landbrugsafsnittet i POSEI / regioner i den yderste periferi, herunder POSEIMA for Azorerne og Madeira. Som fastsat i artikel 299, stk. 2, skal POSEI-forslagene sikre, at der tages mere hensyn til de særlige forhold i regionerne i den yderste periferi.

Europa-Parlamentet afgav sin udtalelse den 14. juni 2001, og Rådet vedtog formelt forordningerne den 28. juni 2001.

2. Landbrugsafsnittet under POSEI

Den fælles landbrugspolitik anvendes fuldt ud på landbrugsproduktionen i regionerne i den yderste periferi via de fælles markedsordninger og særlige foranstaltninger.

Landbrugsafsnittet i POSEI afhjælper de strukturelle handicap (specielle terræn- og klimaforhold, fjern beliggenhed, små bedrifter mv.) og de særlige ulemper (manglende stordriftsfordele, afhængighed, meget høje produktionsomkostninger mv.).

Det finansieres af EUGFL's Garantisektion og omfatter bl.a. to typer foranstaltninger: en særlig forsyningsordning og særlige foranstaltninger for den lokale landbrugsproduktion.

3. Tillægsafgiftforanstaltningen i POSEIMA

Med henblik på opretholdelse af de traditionelle aktiviteter i forbindelse med opdræt af malkekvæg på Madeira anmodede Portugal i forbindelse med drøftelserne af POSEIMA-forslaget i Rådet om, at forordning (EØF) nr. 3950/92 af 28. december 1992 om en tillægsafgift på mælk og mejeriprodukter [1] ikke anvendes på Madeiras mælkeproduktion. Denne forordning fastsætter referencemængderne for de enkelte medlemsstater.

[1] EFT L 405 af 31.12.1992, s. 1.

Nødvendigheden af at opretholde den lokale produktion gennem incitamenter berettiger til ikke at anvende denne forordning på Madeira. Denne fritagelse skal gælde inden for en grænse på 4 000 tons svarende til 2 000 tons for den nuværende produktion og rimelig mulighed for udvikling af produktionen, der anslås til højst 2 000 tons.

Artikel 15, stk. 3, i Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (POSEIMA) [2] fastsætter, at forordning (EØF) nr. 3950/92 ikke anvendes på Madeiras lokale produktion.

[2] EFT L 198 af 21.7.2001, s. 26.

"3. Ordningen med en tillægsafgift, som skal erlægges af producenter af komælk, jf. forordning (EØF) nr. 3950/92 1, finder ikke anvendelse på Madeira inden for en grænse for den lokale produktion på 4 000 t mælk. ... ________

1 Rådets forordning (EØF) nr. 3950/92 af 28. december 1992 om en tillægsafgift på mælk og mejeriprodukter (EFT L 405 af 31.12.1992, s. 1). Forordningen er senest ændret ved Kommissionens forordning (EF) nr. 603/2001 (EFT L 89 af 29.3.2001, s. 18)."

4. Dette forslag til ændring af forordning (EØF) nr. 3950/92

Anvendelsen af ovenfor nævnte særlige POSEIMA-foranstaltning bør ikke berøre anvendelsen af afgiftsordningen i Portugal. Rådet opfordrede ved følgende erklæring, der er opført i protokollen for Rådets samling den 28. juni 2001, Kommissionen til at fremsætte forslag om ændring af forordning (EØF) nr. 3950/92:

"Hvad angår afgiftsfritagelse i mælkesektoren på Madeira, opfordrer Rådet Kommissionen til hurtigst muligt at fremlægge et forslag om ændring af forordning (EØF) nr. 3950/92 om en tillægsafgift på mælk og mejeriprodukter."

Fritagelsen bør være begrænset til producenterne på Madeira. Referencemængden for Portugal bør derfor reduceres med de mængder, producenterne på Madeira på nuværende tidspunkt råder over inden for den nævnte referencemængde. Bilaget til nævnte forordning bør derfor ændres med henblik herpå.

Ændringsforslaget vil ikke få indflydelse på anvendelsen af den fælles landbrugspolitik.

Når målet med nærværende forslag er nået, undersøger Kommissionen på baggrund af udviklingen i den lokale produktion den relevante EU-lovgivning og træffer eventuelt de nødvendige foranstaltninger for at de mål, der er fastsat under den fælles landbrugspolitik og i Rådets forordning (EF) nr. 1453/2001, fortsat kan nås.

2002/0135 (CNS)

Forslag til RÅDETS FORORDNING om ændring af forordning (EØF) nr. 3950/92 om en tillægsafgift på mælk og mejeriprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [3],

[3] EFT C ... af ..., s. ...

under henvisning til udtalelse fra Europa-Parlamentet [4], og

[4] EFT C ... af ..., s. ...

ud fra følgende betragtninger:

(1) For at gøre det muligt at opretholde de traditionelle aktiviteter inden for opdræt af malkekvæg på Madeira fastsættes det ved Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (POSEIMA) [5], at Rådets forordning (EØF) nr. 3950/92 [6] ikke anvendes på Madeiras lokale produktion.

[5] EFT L 198 af 21.7.2001, s. 26.

[6] EFT L 405 af 31.12.1992, s. 1. Forordningen er senest ændret ved Kommissionens forordning (EF) nr. 603/2001 (EFT L 89 af 29.3.2001, s. 18).

(2) Forordning (EØF) nr. 3950/92 fastsætter referencemængderne for de enkelte medlemsstater. Anvendelsen af den ovenfor nævnte særlige foranstaltning bør ikke berøre anvendelsen af afgiftsordningen i Portugal. Referencemængden for Portugal bør derfor reduceres med de mængder, producenterne på Madeira på nuværende tidspunkt råder over inden for den nævnte referencemængde. Bilaget til nævnte forordning ændres med henblik herpå -

UDSTEDT FØLGENDE FORORDNING :

Artikel 1

Bilaget til forordning (EØF) nr. 3950/92 erstattes af bilaget til nærværende forordning.

Artikel 2

Denne forordning træder i kraft på dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formanden

BILAG

a) Samlede referencemængder fastsat i artikel 3, stk. 2, og gældende for perioden 1. april 2000 til 31. marts 2001

>TABELPOSITION>

b) Samlede referencemængder fastsat i artikel 3, stk. 2, og gældende for perioden 1. april 2001 til 31. marts 2002

>TABELPOSITION>

c) Samlede referencemængder fastsat i artikel 3, stk. 2, og gældende for perioden 1. april 2002 til 31. marts 2005

>TABELPOSITION>

d) Samlede referencemængder fastsat i artikel 3, stk. 2, og gældende for perioden 1. april 2005 til 31. marts 2006

>TABELPOSITION>

e) Samlede referencemængder fastsat i artikel 3, stk. 2, og gældende for perioden 1. april 2006 til 31. marts 2007

>TABELPOSITION>

f) Samlede referencemængder fastsat i artikel 3, stk. 2, og gældende for perioden 1. april 2007 til den 31. marts 2008

>TABELPOSITION>

>TABELPOSITION>